# Народно читалище „Пробуда-1922”гр.Опака

# До кмета на община Опака

# Г-н Лютфи Реянов

**ОТЧЕТ**

за дейността през 2018 година

За читалище „Пробуда-1922” гр.Опака 2018 бе година на предизвикателството , да успеем да задържим постигнатото ниво и качество на работа в тези трудни времена.

Една от основните дейности на културната институция е библиотечното дело.Стремим се библиотеката да се превърне в един добре оформен естетически център, в огнище за разпространяване на знания. Основание за това ни дава обновената по проект преди години заемна зала, реализирания проект по „Глобални библиотеки” Обществен-информационен център оборудван с три компютърни конфигурации, многофункционално устройство и мултимедия. Успяхме да съхраним фонда на библиотеката въпреки ремонтите, обогатихме го с нова литература по проект към Министерство на културата. В момента библиотечният фонд възлиза на 18 333 тома. Книжният фонд се нуждае от физическо и морално обновяване. Абонирани сме за ежедневник, седмичник и списание”Читалище”.

Общественния-информационния център към библиотеката задоволява потребностите на много млади хора.

Направеното не ни задоволява и се стремим да направим по-вече .

Гордост за Читалището днес са художествените му колективи. Със своите десетки участници и техните ръководители , те са не просто част от културния живот на Опака, но и центрове за възпитание на младите в най-добрите традиции на българския дух. В съставите за автентичен фолклор са преминали няколко поколения самодейци, които са гарант за съхранението и популяризирането на местния автентичен фолклор, но и дълг и отговорност за следващите поколения.През периода и днес към читалището работят:

* Ансамбъл „Капанци”;
* Певческа група ;
* Коледарски групи - младежи ;
* Коледарска група - възрастни ;
* Детските състави за обработени танци - две групи ;
* младежки състав за обработени танци ;
* Състав за пресъздаване на обичаи
* Клуб „Приложно изкуство”

Трудно е да се изброят успешните участия във фестивалите на регионално и национално ниво . Много са медалите , специалните награди и отличия - на Детският танцов състав , детския ансамбъл „Капанчета”,коледарската група и Ансамбъл „Капанци” .

Незабравими ще останат участията на НФФ „Фолклорна магия”Банско, Добринище, Руски комплекс Камчия,Трявна и др.

Организирахме и проведохме празниците „Бабинден”, 1 март,

8 март, Пролетен празник с децата от ДГ „Усмивка ”гр.Опака,

Лазаруване,Цветница,Великденски концерт,24 май,Празника на града ,Коледари посетиха домовете на желаещите . Дядо Коледа,

Снежанка и джуджета раздадоха подаръци на децата от града ни, проведохме общоградско коледно празненство.

Съвместно с СОУ „Васил Ленски” и Детска градина „Усмивка”гр.Опака организирахме прожекции на 3D филми, гостуваха ни драматични и куклени театри.

Постигнахме изключителни постижения в областта на капанския фолклор,работихме за неговото съхранение, развиване и популяризиране.Това ни дава самочуствие , радост, гордост и удовлетворение от постигнатите резултати! Станахме свидетели на поредното възраждане на самодейността в града ни .

Общината е партньор и продължава да оказва своята безрезервна подкрепа.През годината бяха извършени редица ремонтни дейности като :освежаване на пленарната зала,частичен ремонт на покрива на сградата ,който бе крайно наложително и поставен парапет на стълбището.Това е доказателство за грижата която полага общинското ръководство към читалищата.

За съжаление бюджета с който разполага читалището е много малко едва 28 975 лв. От които 16 х. е ФРЗ и осигуровки ,7 х. са празници и тържества и 5 950 лв. веществена издръжка ел.енергия , транспорт и други.

В резултат на работата на ръководството се създават условия и предпоставки Народно Читалище „Пробуда-1922“ да се утвърди като устойчива културна институция. Благодарение на всички ,

които бяха част от голямото читалищно общество: самодейци, подръжници, доброволци, които дадоха своя дан , през годината успяхме да реализираме своята програма .

Нека духовният център на града ни, съхрани своето творческо начало и има народно-полезно дълголетие!

Изготвил:Росица Иванова Станева- Секретар